CELEX: E2012J0014
Language: el
Date: 2013-06-03 00:00:00
Title: Απόφαση του Δικαστηρίου, της 3ης Ιουνίου 2013 , στην υπόθεση E-14/12 — Εποπτεύουσα Αρχή της ΕΖΕΣ κατά Πριγκιπάτου του Λιχτενστάιν (Παράλειψη εκπλήρωσης υποχρεώσεων συμβαλλόμενου μέρους — Ελευθερία εγκατάστασης — Ελευθερία παροχής υπηρεσιών — Άρθρα 31 και 36 ΕΟΧ — Υποχρέωση κατάθεσης εγγύησης από εταιρείες προσωρινής απασχόλησης — Έμμεσες και άμεσες διακρίσεις — Υποχρέωση διαμονής — Αιτιολόγηση)

26.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 277/11
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 3ης Ιουνίου 2013
   στην υπόθεση E-14/12
   Εποπτεύουσα Αρχή της ΕΖΕΣ κατά Πριγκιπάτου του Λιχτενστάιν
   (Παράλειψη εκπλήρωσης υποχρεώσεων συμβαλλόμενου μέρους — Ελευθερία εγκατάστασης — Ελευθερία παροχής υπηρεσιών — Άρθρα 31 και 36 ΕΟΧ — Υποχρέωση κατάθεσης εγγύησης από εταιρείες προσωρινής απασχόλησης — Έμμεσες και άμεσες διακρίσεις — Υποχρέωση διαμονής — Αιτιολόγηση)
   2013/C 277/09
   Στην υπόθεση E-14/12, Εποπτεύουσα Αρχή της ΕΖΕΣ κατά Πριγκιπάτου του Λιχτενστάιν — ΑΙΤΗΣΗ προς το Δικαστήριο για να δηλώσει ότι το Πριγκιπάτο του Λιχτενστάιν διατηρώντας σε ισχύ νομοθεσία που επιβάλλει σε άτομα που διαμένουν στο Λιχτενστάιν, και τα οποία είναι υπεύθυνα εταιρείας προσωρινής απασχόλησης, την υποχρέωση να καταβάλουν εγγύηση ύψους 50 000 ελβετικών φράγκων, ενώ επιβάλλει την καταβολή εγγύησης ύψους 100 000 ελβετικών φράγκων σε άτομα που ασκούν αντίστοιχη δραστηριότητα και διαμένουν εκτός Λιχτενστάιν, καθώς και σε εταιρείες που παρέχουν διασυνοριακές υπηρεσίες προσωρινής απασχόλησης, παρέλειψε να εκπληρώσει τις υποχρεώσεις του βάσει των άρθρων 31 και 36 της συμφωνίας για τον Ευρωπαϊκό Οικονομικό Χώρο, το Δικαστήριο, αποτελούμενο από τον Carl Baudenbacher, Πρόεδρο, τους Per Christiansen (Δικαστή — Εισηγητή) και Páll Hreinsson, Δικαστές, εξέδωσε απόφαση στις 3 Ιουνίου 2013, το διατακτικό της οποίας έχει ως εξής:
   Το Δικαστήριο:
   
               1)
            
            
               Δηλώνει ότι το Πριγκιπάτο του Λιχτενστάιν, διατηρώντας σε ισχύ νομοθεσία που επιβάλλει σε άτομα που διαμένουν στο Λιχτενστάιν, και τα οποία είναι υπεύθυνα εταιρείας προσωρινής απασχόλησης, την υποχρέωση να καταβάλουν εγγύηση ύψους 50 000 ελβετικών φράγκων, ενώ επιβάλλει την καταβολή εγγύησης ύψους 100 000 ελβετικών φράγκων σε άτομα που ασκούν αντίστοιχη δραστηριότητα και διαμένουν εκτός Λιχτενστάιν, καθώς και σε εταιρείες που παρέχουν διασυνοριακές υπηρεσίες προσωρινής απασχόλησης, παρέλειψε να εκπληρώσει τις υποχρεώσεις του βάσει των άρθρων 31 και 36 της συμφωνίας για τον Ευρωπαϊκό Οικονομικό Χώρο.
            
         
               2)
            
            
               Διατάσσει το Λιχτενστάιν να καταβάλει τα δικαστικά έξοδα.